Az énekes új fejezetet szeretne nyitni az életében, ezért komoly változások előtt áll. Hamarosan új helyre költözik, ráadásul a művésznevét is megváltoztatja.

Sok szép, de sok rossz emlékem is van a múltamban, amit folyton cipeltem, és eljött a pont, hogy úgy éreztem, ebből elég volt. Egy hét múlva Visegrádra költözöm a hegyekbe, és nagyon várom már ezt a környezetváltozást. A karrieremet is más névvel folytatom. Mondhatni, újjá akarok születni

– mesélte a Borsnak Zámbó Krisztián.

Az X-Faktorban is szereplő énekes ezentúl Zámbó K. Jimmbó néven viszi tovább zenei karrierjét, de mielőtt bárki is azt gondolná, hogy ezzel ismét édesapját, Zámbó Jimmyt próbálja utánozni, annak szólunk, hogy ez még véletlenül sincs így.

Aki bántott, az most is fog, aki szeret, az ezután, az új névvel is fog. Ez a változás nagyon kellett nekem, a lelkemnek. Jimmbó egy meséből van, és gyerekkoromban hívtak így, de nincs köze apuhoz és a Jimmy névhez

– szögezte le az énekes.

Kiemelt kép: RTL Klub